

REPUBLIKA HRVATSKA

OSJEČKO-BARANJSKA ŽUPANIJA

**OPĆINA VIŠKOVCI**

**OPĆINSKO VIJEĆE**

KLASA: 011-04/22-01/01

URBROJ:2158-40-01-01-22-01

Viškovci, 14. lipnja 2022. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/7, 125/08, 36/09, 150/11, 144/12, 19/13 – pročišćeni tekst 137/15, 123/17, 98/19, 144/20) i članka 30. Statuta Općine Viškovci ( „Službeni glasnik Općine Viškovci“ broj 1/21) Općinsko vijeće Općine Viškovci na 8. sjednici održanoj 14. lipnja 2022. godine donosi

**STATUTARNU ODLUKU O IZMJENAMA I DOPUNI**

**STATUTA OPĆINE VIŠKOVCI**

**Članak 1.**

U Statutu Općine Viškovci ( „Službeni glasnik“ Općine Viškovci, broj 1/21) članak 1. mijenja se, te se u isti dodaje stavak 2. koji glasi:

„ Izrazi koji se koriste u ovome Statutu, a imaju rodno značenje, odnose se jednako na muški i ženski rod.“.

**Članak 2.**

U Statutu Općine Viškovci ( „Službeni glasnik“ Općine Viškovci, broj 1/21) članak 54. stavak 3. mijenja se i glasi:

„ Ustrojstvo jedinstvenog upravnog tijela uređuje se posebnom odlukom Općinskog vijeća.“.

U Statutu Općine Viškovci ( „Službeni glasnik“ Općine Viškovci, broj 1/21) članak 54. stavak 4. mijenja se i glasi:

„Jedinstveni upravni odjel se ustrojava kao upravni odjel ili služba“.

U Statutu Općine Viškovci ( „Službeni glasnik“ Općine Viškovci, broj 1/21) članak 54. stavak 5. mijenja se i glasi:

„ Jedinstvenim upravnim odjelom upravlja pročelnik kojeg na temelju javnog natječaja imenuje općinski načelnik.“.

**Članak 3.**

U Statutu Općine Viškovci ( „Službeni glasnik“ Općine Viškovci, broj 1/21) članak 55. stavak 1. mijenja se i glasi:

„ Jedinstveni upravni odjel u okviru svog djelokruga neposredno izvršava i nadzire provođenje zakona i općih i pojedinačnih akata tijela Općine te poduzima propisane mjere.“.

U Statutu Općine Viškovci ( „Službeni glasnik“ Općine Viškovci, broj 1/21) članak 55. stavak 2. mijenja se i glasi:

„Jedinstveni upravni odjel za zakonito i pravovremeno obavljanje poslova iz svoje nadležnosti odgovoran je općinskom načelniku.“.

**Članak 4.**

U Statutu Općine Viškovci ( „Službeni glasnik“ Općine Viškovci, broj 1/21) članak 56. mijenja se i glasi:

„ Sredstva za rad jedinstvenogupravnog tijela osiguravaju se u proračunu Općine.“.

**Članak 5.**

Ova Odluka stupa na snagu osmog dana od dana objave u „Službenom glasniku“ Općine Viškovci.

**Predsjednik Općinskog vijeća**

**Mario Marijanović**